CELEX: C2004/217/22
Language: lt
Date: 2004-08-28 00:00:00
Title: Byla C-247/04 College van Beroep voor het bedrijfsleven 2004 m. gegužės 28 d. pateiktas prašymas priimti prejudicinį sprendimą byloje Tranport Maatschappij Traffic B.V. prieš Staatssecretaris van Economische Zaken

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/12
            
         College van Beroep voor het bedrijfsleven 2004 m. gegužės 28 d. pateiktas prašymas priimti prejudicinį sprendimą byloje Tranport Maatschappij Traffic B.V. prieš Staatssecretaris van Economische Zaken
   (Byla C-247/04)
   (2004/C 217/22)
   College van Beroep voor het bedrijfsleven (Prekybos ir pramonės administracinis teismas, Olandija) 2004 m. gegužės 28 d. kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. birželio 11 d., priimti prejudicinį sprendimą byloje Tranport Maatschappij Traffic B. V. prieš Staatssecretaris van Economische Zaken dėl šio klausimo:
   „Ar Bendrijos muitinės kodekso (BMK) (1) 236 straipsnyje nustatyto termino “teisiškai privaloma„ pagrindu išimtinai keliamas klausimas, ar sąlygos skolai muitinei atsirasti, kaip numatyta BMK VII antraštinės dalies 2 skyriuje, yra įvykdytos, arba ar teisėtas įsiskolinimas gali atsirasti tik nesant pagrindams, įskaitant pagrindus pagal galiojančias nacionalines nuostatas, kaip nurodyta BMK 4 straipsnio 23 dalyje, ginčyti pranešimą dėl privalomo muitų sumokėjimo?“
   
      (1)  OL L 302, 1992 10 13, p. 1.